
  
                                         

         REPUBLIKA HRVATSKA
VUKOVARSKO-SRIJEMSKA ŽUPANIJA 
              OPĆINA CERNA
         OPĆINSKI NAČELNIK

KLASA:  944-01/21-01/1
URBROJ: 2212/04-01-21/1
U Cerni, 03.03.2021.

Na temelju članka 391. Zakona o vlasništvu i drugim stvarnim pravima (Narodne novine broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14) i članka 44. Statuta Općine Cerna („Službeni vjesnik Vukovarsko-srijemske županije“, broj: 13/09, 2/13, 24/14 i 8/18) i članka 84. Poslovnika Općinskog vijeća („Službeni vjesnik Vukovarsko-srijemske županije“, broj: 13/09, 2/13 i 8/18) Općinski načelnik, raspisuje  

JAVNI  NATJEČAJ
za prikupljanje  ponuda za prodaju građevinskog zemljišta 
u vlasništvu Općine Cerna, ulica Kralja Tomislava k.br. 20 i 22
dio k.č.br. 454 od 1746 m2 i dio k.č.br. 455/1 buduće k.č.br. 462 od 1078 m2 
(ukupno 2824 m2)


I PREDMET PRODAJE
Lokacija: Cerna, ulica kralja Tomislava k.br. 20 i 22 i to dio  k.č.br. 454 od 1746 m2 i dio k.č.br. 455/1 buduće k.č.br. 462 od 1078 m2 (ukupno 2824 m2)
Namjena zemljišta: trgovačko- uslužna
Nekretnine na navedenoj lokaciji prodaju se radi izgradnje benzinske pumpe sa pratećim sadržajima sukladno elaboratu broj: 23-2021 (geodetska situacija stvarnog stanja i prijedlog diobe katastarskih čestica) izrađenom od Ureda ovlaštenog inženjera geodezije Antun Nikolić, Otok, J.J. Strossmayera 47, OIB: 88282749526. 
Početna kupoprodajna cijena: 424.000,00 kn

II OPĆI UVJETI NATJEČAJA:
Podnošenjem ponude ponuditelj je izričito suglasan da Općina Cerna može prikupljati, koristiti i dalje obrađivati date podatke u svrhu provedbe postupka javnog prikupljanja ponuda, sukladno propisima o zaštiti osobnih podataka.
Pravo učešća imaju sve pravne  osobe koje imaju sjedište u Republici Hrvatskoj ili državi koja čini Europski gospodarski prostor.
Ponuditelji trebaju dostaviti garanciju ulaganja za ponuđenu vrijednost investicije  i predviđeni prosječni broj zaposlenih sa nazivom radnog mjesta u obliku ovjerene i potpisane Izjave ovjerene u Javnobilježničkom uredu. 
Ponuditelji u Izjavi moraju obavezno navesti da bez odgode i uvjeta prihvaćaju opće i posebne uvjete natječaja i kriterije za utvrđivanje ekonomski najpovoljnije ponude, te sve odredbe Predugovora kojima će Općina Cerna utvrditi ispravnost  ponuđene vrijednosti investicije ulaganja u benzinsku pumpu sa pratećim sadržajima, kao i predviđeni prosječni broj zaposlenih sa nazivom radnog mjesta na temelju kojih se sukladno kriterijima utvrđuje ekonomski najpovoljnija ponuda.
Pismene ponude se predaju na Naslov: Općina Cerna, Šetalište Dr. Franje Tuđmana 2, Cerna 32272, s napomenom “Ponuda na natječaj za kupnju nekretnina - ne otvarati”. Ponude se predaju u zatvorenoj omotnici, do roka navedenog u tekstu natječaja. Nepravovremeno podnesene ponude i nepotpune ponude neće se razmatrati.

III POSEBNI UVJETI NATJEČAJA:
Za sudjelovanje u natječaju obvezna je uplata jamčevine u iznosu od 42.400,00 kuna. Jamčevina se uplaćuje na žiro račun Općine Cerna IBAN: HR9423400091804400006 kod Privredne banke Zagreb.
Odabranom ponuditelju uplaćena jamčevina uračunava se u kupoprodajnu cijenu.
Ako natjecatelj čija je ponuda utvrđena kao ekonomski najpovoljnija, odustane od ponude, odnosno odustane od sklapanja Predugovora gubi pravo na povrat jamčevine. Natjecateljima koji ne uspiju u javnom natječaju uplaćeni iznos jamčevine se vraća.
S odabranim ponuditeljem općina Cerna sklopiti će Predugovor o kupoprodaji u roku 30 dana od dana donošenja Odluke Općinskog vijeća o izboru ekonomski najpovoljnije ponude s potrebnim suglasnostima u svrhu ishođenja građevinske dozvole za benzinsku pumpu sa pratećim sadržajima.
Kupoprodajni ugovor s odabranim ponuditeljem sklopiti će se po ishođenoj izvršnoj građevinskoj dozvoli nakon Odluke Općinskog vijeća  o dokazanim ponuđenim ulaganjima prema detaljnom projektantskom troškovniku sukladno glavnom projektu za izgradnju benzinske pumpe sa pratećim sadržajima, te sukladno istim potvrdi predviđenog prosječnog broja stalno zaposlenih sa nazivom radnog mjesta.
Odabrani ponuditelj preuzima obveze da:
- U roku 8 dana od sklapanja Predugovora o kupoprodaji nekretnina izvrši uplatu cjelokupnog ponuđenog iznosa na račun Općine Cerna.
- U roku godinu dana od sklapanja Predugovora o kupoprodaji nekretnina izradi glavni projekt sa  detaljnim projektantskim troškovnikom izgradnje benzinske pumpe sa svim pratećim sadržajima, te sukladno istim potvrdi predviđeni prosječni broja stalno zaposlenih sa nazivom radnog mjesta, ishodi građevinsku dozvolu, izvrši parcelaciju i provedbu novoformirane čestice u katastru i zemljišnim knjigama
- U roku godinu dana od sklapanja Kupoprodajnog ugovora i uknjižbe vlasništva nad nekretninama koje su predmet prodaje izvrši izgradnju i ishodi uporabnu dozvolu za benzinsku pumpu sa pratećim sadržajima.

Općina Cerna zadržava pravo da odbije sklapanje Kupoprodajnog ugovora nakon ishođenja izvršne građevinske dozvole, ukoliko odabrani ponuditelj s kojim je sklopljen Predugovor sukladno odredbama istog ne potvrdi  ponuđenu visinu ulaganja za izgradnju benzinske pumpe sa pratećim sadržajima, te sukladno istom ne potvrdi predviđeni prosječan broj stalno zaposlenih sa nazivom radnog mjesta. U tome slučaju izvršiti će povrat uplaćene kupoprodajne cijene umanjenu za uplaćenu jamčevinu ponuditelja bez prava na kamatu za razdoblje od njezine uplate do isplate i pri tome ne snosi materijalnu ili drugu odgovornost odabranom ponuditelju.

Općina Cerna obvezuje se izgraditi prometnicu sukladno građevinskoj dozvoli KLASA: UP/I-361-03/20-01/000119; URBROJ: 2196/1-14-03-21-0013 od 04. veljače 2021. godine s ostalom potrebnom komunalnom infrastrukturom u roku godinu dana od dana sklapanja Kupoprodajnog Ugovora.

Ponuditelj prihvaća sve ostale uvjete natječaja

 IV. KOMUNALNI DOPRINOS
Kupac nekretnina-investitor izgradnje dužan je platiti Općini Cerna komunalni doprinos u suglasju s važećom Odlukom o komunalnom doprinosu. Visina komunalnog doprinosa utvrđuje se rješenjem kojeg donosi Jedinstveni upravni odjel Općine Cerne.

V. MJERILA ZA ODABIR NAJPOVOLJNIJE PONUDE:
- Predugovor o kupoprodaji će se sklopiti s osobom koja uz uvjet prihvaćanja početne kupoprodajne cijene zadovoljava opće i posebne uvjete natječaja.

Najpovoljnijom ponudom smatrati će se ona ponuda koja je uz ispunjenje uvjeta natječaja ekonomski najpovoljnija ponuda.
 
Kod primjene kriterija ekonomski najpovoljnije ponude, najpovoljnija ponuda (ENP) smatrati će se ponuda s najvećim brojem bodova utvrđenim prema sljedećim kriterijima:

	Red. broj
	Kriterij
	Postotak
	Maksimalni broj bodova

	1.
	K1: iznos ponuđene kupoprodajne cijene
	40%
	40

	2.
	Kriterij K2: visina ponuđenog ulaganja
	40%
	40

	3.
	K3: prosječan broj stalno zaposlenih na puno radno vrijeme u periodu od 5 godina od početka rada benzinske postaje
	20%
	20

	
	Maksimalni broj bodova
	100%
	100




Ekonomski najpovoljnija ponuda je ona ponuda koja dobije najveći broj bodova ENP= K1 + K2 + K3.


Način bodovanja:

K1: iznos ponuđene kupoprodajne cijene
Naručitelj kao jedan od kriterija određuje iznos ponuđene kupoprodajne cijene. 
Ponuda u kojoj je iskazana najviša kupoprodajan cijena dobiva 40 bodova, a ostale ponude će dobiti manje bodova prema sljedećoj formuli:  

    K1pon
K1 =            x 40
    K1max


K1=broj bodova koji je dobila ponuda za iznos ponuđene kupoprodajne cijene
K1max=najviša ponuđena kupoprodajna cijena u postupku javnog nadmetanja
K1pon=ponuđena kupoprodajna cijena koja se ocjenjuje
40 = maksimalan broj bodova za kriterij iznos ponuđene kupoprodajne cijene


Kriterij K2: visina ponuđenog ulaganja
Naručitelj kao drugi kriterij za ocjenu ekonomski najpovoljnije ponude određuje ponuđenu visinu ulaganja u izgradnju i opremanje benzinske postaje, ponuđene prateće sadržaje u sklopu benzinske postaje (ugostiteljski obrt i/ili trgovina isl.). Pod visinom ulaganja u izgradnju i opremanje benzinske postaje naručitelj podrazumijeva sve troškove potrebne za puštanje u rad benzinske postaje s objektima  i uređajima prema ponuđenim pratećim sadržajima, bez troškova  kupnje zemljišta. 

Za potrebe dokazivanja kriterija K2: visina ponuđenog ulaganja ponuditelj u svojoj ponudi dostavlja ovjerenu i potpisanu Izjavu u kojoj će naznačiti ukupnu visinu ulaganja, te posebno visinu ulaganja za građevinske radove izgradnje benzinske pumpe i pratećih sadržaja, kao i visinu ulaganja u opremu.

Ponuda u kojoj je iskazana najviši ukupni iznos ulaganja dobiva 40 bodova, a ostale ponude će dobiti manje bodova prema sljedećoj formuli: 


K2pon
K2 =               x 40
 K2max

K2= broj bodova koje je dobila ponuda za visinu ponuđenog ulaganja
K2pon= ponuđena visina ulaganja koja se ocjenjuje
K2max= najviši iznos ulaganja
40= maksimalni broj bodova za kriterij visina ponuđenog ulaganja

Kriterij K3: prosječan broj stalno zaposlenih na puno radno vrijeme u periodu od 5 godina od početka rada benzinske postaje
Naručitelj kao treći kriterij za ocjenu ekonomski najpovoljnije ponude određuje prosječan broj stalno zaposlenih na puno radno vrijeme u periodu od 5 godina od početka rada benzinske postaje. Pod ovim kriterijem naručitelj podrazumijeva stalno zaposlene radnike sa navedenim nazivom radnog mjesta, kojima je kao mjesto rada prijavljena općina Cerna, a kao opis posla, rad na benziskoj postaji ili u vezi sa benzinskom postajom, odnosno ponuđenim pratećim sadržajem

Za potrebe dokazivanja kriterija K3: prosječan broj stalno zaposlenih na puno radno vrijeme u periodu od 5 godina od početka rada benzinske postaje ponuditelj u svojoj ponudi dostavlja ovjerenu i potpisanu Izjavu u kojoj će naznačiti broj stalno zaposlenih radnika s nazivima radnog mjesta po svakoj godini rada benzinske postaje, te prosječan broj zaposlenih radnika na puno radno vrijeme za period od 5 godina

Ponuda u kojoj je iskazan najveći prosječni broj stalno zaposlenih na puno radno vrijeme u periodu od 5 godina od početka rada benzinske postaje dobiva 20 bodova, a ostale ponude će dobiti manje bodova prema sljedećoj formuli: 

K3pon
K3 =               x 20
 K3max

K3= broj bodova koje je dobila ponuda za najveći prosječan broj stalno zaposlenih radnika 
K3pon= prosječan broj stalno zaposlenih radnika koji se ocjenjuje
K3max= najveći broj prosječno zaposlenih radnika
20= maksimalni broj bodova za kriterij prosječan broj stalno zaposlenih na puno radno vrijeme

U slučaju da isti ponuditelj dostavi više ponuda za istu nekretninu, valjanom će se smatrati isključivo ekonomski najpovoljnija ponuda.
 
U slučaju odustanka prvog najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio ekonomski najpovoljniju ponudu.
 
Ponuditelj koji je odustao od ponude gubi pravo na povrat jamčevine.

Općina Cerna zadržava pravo neprihvaćanja nijedne ponude od ponuditelja. U tome slučaju izvršiti će povrat uplaćene jamčevine ponuditeljima bez prava na kamatu za razdoblje od njezine uplate do isplate i pri tome ne snosi materijalnu ili drugu odgovornost ponuditeljima, niti ima obvezu obavijestiti ih o razlozima za takav postupak. 

VI. PONUDA TREBA OBVEZNO SADRŽAVATI:
pisanu ponudu s nazivom tvrtke, OIB-om i sjedištem ponuditelja u ponudi mora biti navedena kupoprodajna cijena u kunama, a ponude dostavljene u drugoj valuti neće se razmatrati
- naziv banke i broj računa ponuditelja za povrat jamčevine u slučaju njezinog neprihvaćanja
- domaće pravne osobe dužne su priložiti izvornik ili ovjerenu presliku potvrde nadležne Porezne uprave o podmirenju poreznog duga, koja ne smije biti starija od 30 dana
- dokaz o izvršenoj uplati jamčevine na žiro račun Općine Cerna IBAN: HR9423400091804400006
- izjavu ponuditelja ovjerenu u Javnobilježničkom uredu da bez odgode i uvjeta prihvaćaju opće i posebne uvjete natječaja i kriterije za utvrđivanje ekonomski najpovoljnije ponude, te sve odredbe Predugovora kojima će Općina Cerna utvrditi ispravnost  ponuđene vrijednosti investicije ulaganja u benzinsku pumpu sa pratećim sadržajima, kao i predviđeni prosječni broj zaposlenih sa nazivom radnog mjesta na temelju kojih se sukladno kriterijima utvrđuje ekonomski najpovoljnija ponuda.
 - izjavu ponuditelja ovjerenu u Javnobilježničkom uredu, o korištenju, prikupljanju i obradi osobnih podataka u svrhu razmatranja ponuda i javne objave rezultata natječaja.

Ponuda s cjelokupnom dokumentacijom za sudjelovanje u javnom natječaju mora biti numerirana na način da je označen svaki broj stranice ponude i dokumentacije (npr.: 1/3, 2/3, 3/3) te mora biti uvezana u cjelinu na način da je ponuda s cjelokupnom dokumentacija prošivena i spojena sa vrpcom (npr. jamstvenikom). Ponude koje su zaprimljene, a nisu uvezane i numerirane na prethodno opisani način, smatrati će se nevaljanim te iste neće biti predmetom razmatranja.

Rok za predaju ponuda je 19.ožujka 2021.g. do 12:00 sati. Ponuda se dostavlja u zatvorenoj omotnici na adresu Šetalište dr. F. Tuđmana 2, Cerna

Na prednjoj strani omotnice mora biti naznačeno: Općina Cerna, Šetalište dr. F. Tuđmana 2, Cerna, Ponuda za kupnju nekretnine - ulica kralja Tomislava k.br. 20 i 22, Cerna, “NE OTVARAJ”, a na poleđini ili u gornjem lijevom kutu omotnice naziv i adresa ponuditelja.

Zatvorenu omotnicu ponuditelj predaje neposredno na urudžbeni zapisnik ili preporučenom poštanskom pošiljkom na adresu Općine Cerna. Bez obzira na način dostave, ponuda mora biti zaprimljena u prostorijama općine do 19.ožujka 2021.g. do 12:00 sati. Ponudu koja pristigne nakon navedenog roka, općina će neotvorenu vratiti ponuditelju.

Otvaranje ponuda obavit će se odmah nakon isteka roka za dostavu ponuda u sjedištu općine. Javnom otvaranju ponuda smiju prisustvovati ovlašteni predstavnici ponuditelja i druge osobe. Pravo aktivnog sudjelovanja na javnom otvaranju ponuda ima samo povjerenstvo koje ispred općine provodi postupak i ovlašteni predstavnici ponuditelja. Dokaz ovlasti ovlaštene osobe ponuditelja je pisana punomoć, ovlaštenje i sl. Dokaz ovlasti zakonskog zastupnika ponuditelja je izvadak iz sudskog registra ili druga odgovarajuća isprava iz koje je vidljivo svojstvo zakonskog zastupnika. 


Načelnik općine Cerna
Goran Begović

